REPUBLIKA HRVATSKA

ZAGREBAČKA ŽUPANIJA

GRAD SAMOBOR

OSNOVNA ŠKOLA MILANA LANGA

BREGANA, Langova 2

KLASA: 602-02/15-10/29

URBROJ: 238-27-15-10-15-2

Bregana, 18. 9. 2015.

Z A P I S N I K

s 29. redovne sjednice Školskog odbora Osnovne škole Milana Langa, Bregana održane dana 15. rujna 2015. godine u prostoru Škole s početkom u 19,30 sati.

Prisutni članovi Školskog odbora: Sanja Rapljenović - predsjednica, Ivana Smolej Kolarek, Ivan Piškulić, Josip Petrić, Marija Aščić i Mirjana Kovačić Prošić.

Odsutni članovi Školskog odbora: Nevenka Gračanin - ispričala se.

Ostali prisutni: Igor Matijašić - ravnatelj, Marica Marijanović - stručna suradnica, pedagoginja i Mirta Odak, voditeljica računovodstva.

Zapisničar: Ljiljana Sečkar

Predsjednica Školskog odbora Sanja Rapljenović pozdravila je prisutne, zaželjela svima dobru školsku godinu i konstatirala da sjednici prisustvuje šest od ukupno sedam članova, dakle ispunjeni su uvjeti za rad Školskog odbora te predložila sljedeći

Dnevni red:

1. Verifikacija zapisnika s 28. redovne sjednice (elektronske)
2. Rezultati odgojno-obrazovnog rada na kraju šk. godine 2014./2015.
3. II. Rebalans financijskog plana škole
4. II. Rebalans plana nabave
5. Prethodna suglasnost Ravnatelju škole za zasnivanje radnog odnosa za:

- učitelja/icu matematike na određeno vrijeme (zamjena) - 2 izvršitelja

- učitelja/icu razredne nastave na određeno vrijeme

- učitelja/icu hrvatskog jezika u PŠ Noršić Selu na neodređeno vrijeme s ½ radnog vremena

1. Obavijest o zapošljavanju Pomoćnika u nastavi - 6 izvršitelja - projekt Grada Samobora „Vjetar u leđa“
2. Bagatelna nabava taxi prijevoza za III grupe učenika - odabir ponude
3. Informacija o investicijskim radovima
4. Razno

Dnevni red je jednoglasno usvojen.

**Ad 1) Verifikacija zapisnika s 28. redovne sjednice (elektronske)**

Predsjednica Školskog odbora Sanja Rapljenović pozvala je članove da se izjasne imaju li primjedbe na zapisnik s 28. sjednice Školskog odbora održane elektronskim putem započete 8. srpnja 2015. u 10 sati, a završene 9. srpnja 2015. u 10 sati.

Nitko od članova Školskog odbora nije imao primjedbu na zapisnik s 28. redovne sjednice te je isti jednoglasno usvojen.

**Ad 2) Rezultati odgojno-obrazovnog rada na kraju šk. godine 2014./2015.**

Pedagoginja Marica Marijanović upoznala je članove Školskog odbora s odgojno-obrazovnim rezultatima u šk. godini 2014./2015. i njihovom analizom putem elektronske prezentacije (u prilogu zapisnika).

Ravnatelj škole Igor Matijašić izvijestio je članove Školskog odbora da su sva zbivanja vezana za život i rad Škole u protekloj školskoj godine bila popraćena na web stranici Škole.

U svom izlaganju napomenuo je da je završen Projekt Comenius, da je obnovljen status Eko-škole, da su učenici bili uključeni u sva natjecanja i izvanškolska događanja. Istaknuo je rezultate Učeničke zadruge PLEMKA te sudjelovanje naših učenika i učitelja na svim sportskim događajima.

Također istaknuo je i poduzete mjere u vezi sigurnosti učenika (evakuacija, predavanja, projekt Jumicar…).

Nakon provedene diskusije, predsjednica Školskog odbora dala je Izvješće o rezultatima odgojno-obrazovnog rada na kraju šk. godine 2014./2015. na glasovanje.

Nakon provedenog glasovanja Predsjednica Školskog odbora konstatirala je da je Školski odbor jednoglasno donio sljedeću

O D L U K U

Prihvaća se Izvješće o rezultatima odgojno-obrazovnog rada na kraju šk. god. 2014./2015. (u prilogu zapisnika i čini njegov sastavni dio).

**Ad 3) II. Rebalans Financijskog plana**

Izvjestitelj po navedenoj točki dnevnog reda bila je Mirta Odak, voditeljica računovodstva (prijedlog II. Rebalansa Financijskog plana u prilogu zapisnika).

Nakon izlaganja po istom, Predsjednica Školskog odbora dala je prijedlog II. rebalansa Financijskog plana za 2015. godinu na glasovanje.

Nakon provedenog glasovanja, Predsjednica Školskog odbora konstatirala je da Školski odbor temeljem članka 118. st. 2. podst. 6. Zakona o odgoju i obrazovanju u osnovnoj i srednjoj školi (NN br: 87/08., 86/09.,92/10.,105(10.,90/11.,16/12.,86/12.,94/13. I 152/14.) i čl. 40.st. 1. podst. 13. Statuta, jednoglasno donio sljedeću

O D L U K U

Donosi se II. Rebalans Financijskog plana za 2015. godinu, u prilogu ove Odluke i čini njezin sastavni dio.

**Ad 4) II. Rebalans Plana nabave**

Izvjestitelj po navedenoj točki dnevnog bila je Mirta Odak, voditeljica računovodstva (prijedlog II. Rebalansa Plana nabave u prilogu zapisnika).

Nakon izlaganja po istom, Predsjednica Školskog odbora dala je prijedlog II. rebalansa Plana nabave za 2015. godinu na glasovanje.

Nakon provedenog glasovanja, Predsjednica Školskog odbora konstatirala je da Školski odbor temeljem članka 40. st. 1. podst. 13. Statuta, jednoglasno donio sljedeću

O D l U K U

Donosi se II. Rebalans Plana nabave za 2015. Godinu, u prilogu ove Odluke i čini njezin sastavni dio.

**Ad 5) Prethodna suglasnost Ravnatelju škole za zasnivanje radnog odnosa**

Izvjestitelj po navedenoj točki dnevnog reda bio je Igor Matijašić, ravnatelj Škole, zahtjev u prilogu i čini sastavni dio zapisnika.

Napomenuo je da je zatražio suglasnost za zasnivanje radnog odnosa s Majom Buntak, mag. edukacije matematike do povratka učiteljice Andreje Fabac, a najdulje do 60 dana. Učiteljica Andreja Fabac treba se vratiti na rad početkom listopada ove godine.

Nadalje, odlaskom učiteljice Ružice Rimac u mirovinu ostalo je upražnjeno jedno radno mjesto učiteljice razredne nastave za koje se još uvijek čeka prethodna suglasnost za zapošljavanje nadležnog Ministra. Upoznao je članove ŠO-a da je Ružica Fabekovec, učiteljica razredne nastave (dosada radila u PŠ Grdanjci) s 1. 9. 2015. preuzela razredni odjel gđe Rimac, tako da je s 7. rujna ove godine zasnovan radni odnos za obavljanje poslova učiteljice razredne nastave s mjestom rada u PŠ Grdanjci s Natalijom Hrenek Prosoli, mag. primarnog obrazovanja.

Shodno iznesenim moli suglasnost za zasnivanje radnog odnosa s Natalijom Hrenek Prosoli za obavljanje poslova učiteljice razredne nastave u mjestu rada PŠ Grdanjci do zapošljavanja temeljem natječaja, a najdulje do 60 dana.

Temeljem provedenog natječajnog postupka za radno mjesto učitelja matematike na određeno vrijeme (zamjena za učiteljicu Helenu Bišćan Motočić) traži suglasnost za zasnivanje radnog odnosa sa Milanom Nikolićem, sveučilišnim prvostupnikom edukacije matematike.

Za radno mjesto učitelja/icu hrvatskog jezika u PŠ Noršić Selo na neodređeno vrijeme s pola radnog vremena traži prethodnu suglasnost za zasnivanje radnog odnosa s Ivančicom Huđek, mag. edukacije hrvatskog jezika i književnosti. Obavijestio je članove ŠO-a da je odlaskom učiteljice Ljiljane Cvetković ostalo upražnjeno radno mjesto učitelja/ice hrvatskog jezika. Budući da je Škola je dobila prethodnu suglasnost nadležnog Ministarstva, Tomislav Mićić, učitelj hrvatskog jezika dobio je punu satnicu (do sada radio na ½ radnog vremena), dok se za preostali dio satnice išlo u natječajni postupak. Učiteljica hrvatskog jezika Marija Aščić radila je dio satnice u PŠ Noršić Selo, a sada je također dobila punu satnicu u matičnoj školi u Bregani.

Nakon kratke diskusije, Predsjednica Školskog odbora dala je zahtjev ravnatelja za davanje prethodne suglasnosti za zasnivanje radnog odnosa na glasanje.

Nakon provedenog glasanja, predsjednica Školskog odbora gđa Sanja Rapljenović, konstatirala je da je Školski odbor jednoglasno donio sljedeće

ODLUKE

1. Daje se prethodna suglasnost ravnatelju Škole za zasnivanje radnog odnosa na radnom mjestu učitelja matematike na određeno vrijeme s punim radnim vremenom s **MAJOM BUNTAK, mag. edukacije matematike**  do povratka učiteljice Andreje Fabac na rad, a najdulje do 60 dana.
2. Daje se prethodna suglasnost ravnatelju Škole za zasnivanje radnog odnosa na radnom mjestu učiteljice razredne nastave na određeno vrijeme s punim radnim vremenom **s NATALIJOM HRENEK** **PROSOLI**, **mag. primarnog obrazovanja**  do zasnivanja radnog odnosa temeljem natječaja, a najdulje do 60 dana.

Radnica će poslove radnog mjesta iz stavka 1. ove Odluke obavljati **–** mjesto radau PŠ GRDANJCI.

1. Daje se prethodna suglasnost ravnatelju Škole za zasnivanje radnog odnosa na radnom mjestu učitelja matematike na određeno vrijeme s punim radnim vremenom s **MILANOM NIKOLIĆEM, sveučilišnim prvostupnikom edukacije matematike**  do povratka učiteljice Helene Bišćan Motočić na rad.
2. Daje se prethodna suglasnost ravnatelju škole za zasnivanje radnog odnosa za obavljanje poslova radnog mjesta učiteljice hrvatskog jezika u Područnoj školi Noršić Selu na neodređeno vrijeme s nepunim radnim vremenom od 20 sati tjedno s **IVANČICOM HUĐEK, mag. edukacije hrvatskog jezika i književnosti.**

**Ad 6) Obavijest o zapošljavanju Pomoćnika u nastavi-6 izvršitelja-projekt Grada Samobora „Vjetar u leđa“**

Izvjestitelj po navedenoj točki dnevnog reda bio je ravnatelj Igor Matijašić, koji je obavijestio članove ŠO-a da je Škola na svojoj mrežnoj stranici dana 28. kolovoza ove godine objavila Poziv za iskaz interesa za obavljanje poslova pomoćnika u nastavi/stručno komunikacijskog posrednika – 6 izvršitelja za učenike s poteškoćama u razvoju u sklopu projekta „ Vjetar u leđa“. Povjerenstvo za odabir kandidata odabralo je sljedeće kandidate:

1. Igor Kupres
2. Dejan Ćosić
3. Antonija Fartek
4. Marina Vrbanić
5. Helena Marijanović
6. Ana Petrić.

Izabrani kandidati započeli su s radom – radni odnos na određeno vrijeme s danom 14. 9. 2015.

**Ad 7) Bagatelna nabava taxi prijevoza za III grupe učenika-odabir ponude**

Izvjestitelj po navedenoj točki dnevnog reda bio je Igor Matijašić, ravnatelj škole. Ravnatelj je obavijestio članove ŠO-a da Škola provela nabave bagatelne vrijednosti, usluge taxi prijevoza za tri grupe učenike od kojih za dvije grupe prijevoz učenika s udaljenih područja : Budinjak – Bregana i Višnjevac - Grdanjci i treću grupu-prijevoz učenice s posebnim potreba za relaciju Samobor - Bregana. Škola je uputila poziv na tri adrese:

- WEST-obrt za logistiku i usluge,vl. Daniel Zijal, Samobor, Milana Langa 95,

- PRIVATNI VOZAČ d.o.o., Sveta Nedelja, Trg A. Starčevića 1,

- City TAXI obrt za taxi službu i usluge, Samobor, Đure Španovića 6.

Ponuda je prispjela samo od WEST obrta za logistiku i usluge, Samobor, M. Langa 95.

Za prvi i drugu grupu prijevoza trošak snosi Osnivač - Grad Samobor, a za treću grupu nadležno Ministarstvo.

Nakon kratke diskusije, predsjednica Sanja Rapljenović dala je prijedlog Povjerenstva da se prihvati ponuda ponuditelja WEST obrta za logistiku i usluge iz Samobora, Milana Langa 95 na glasovanje.

Nakon provedenog glasovanja, Predsjednica Školskog odbora je konstatirala da je temeljem članka 40. st. 1. podst. 16. Statuta i čl. 9. Pravilnika o provedbi postupka nabave bagatelne vrijednosti, jednoglasno donijeta sljedeća

O D L U K A

Prihvaća se ponuda „WEST obrta za logistiku i usluge iz Samobora, Milana Langa 95, 0IB: 4623441134 za obavljanje usluge taxi prijevoza tri (III) grupe učenika od kojih dvije grupe za prijevoz učenika s udaljenih područja: Budinjak i Višnjevac te treće grupe za prijevoz učenice s posebnim potrebama iz Samobora.

Cijena prijevoza po nastavnom danu bez PDV-a za I. i II. grupu iznosi: 1.034,00 kn, a za III. grupu 100,00 kuna po danu, ukupna cijena po nastavnom danu za sve tri grupe bez PDV-a iznosi 1.134,00 kn, a s PDV-om 1.417,50 kn.

Ukupno za sve tri grupe za 175 nastavnih dana bez PDV-a: 198.450,00 kn, a s PDV-om: 248.062,50 kuna.

Ovlašćuje se Ravnatelj da prijedlog obavijesti o odabiru izabranog ponuditelja dostavi ponuditelju i s istim sklopi ugovor o obavljanju taksi prijevoza za tri grupe učenika u školskoj godini 2015./2016.

**Ad 8) Informacija o investicijskim radovima**

Igor Matijašić, ravnatelj Škole, obavijestio je članove ŠO-a da su obnovljene stepenice (pokrivene sa „Samoborkinim“ pločama) koje vode do glavnog ulaza Škole u Bregani, nadalje promijenjena je stolarija na prozorima učionica donje etaže PŠ Grdanjci, a tijekom devetog odnosno desetog mjeseca ove godine bit će promijenjena stolarija na prozorima zbornice i hodnika te ulazna vrata.

Nadalje, upoznao je prisutne da će se sredstvima Županije urediti sanitarni čvor i zbornica u PŠ Novo Selo i podovi s kompletnom izolacijom u učionicama u donjoj etaži PŠ Grdanjci.

Također je upoznao prisutne da je pitanje odnosno rješavanje problematike školskog parkirališta i probijanje ceste u Bregani ušlo u proceduru i da je strategija Osnivača da Škola do 2020. krene s dogradnjom škole i izgradnjom sportske dvorane.

**Ad 9) Razno**

Na upit Sanje Rapljenović, predsjednice Školskog odbora, kako Škola stoji s naplatom dugovanje za školsku kuhinju, voditeljica računovodstva Mirta Odak odgovorila je da Škola čini sve kako bi naplatila spomenuta dugovanja, a s 1. rujna ove godine uspjela je naplatiti pola duga.

Mirta Odak obavijestila je prisutne da Škola najvjerojatnije 1. 1. 2016. ulazi u Gradsku riznicu.

Ravnatelj Igor Matijašić upoznao je ŠO da su s ovom školskom godinom krenuli i e-Dnevnici te da drugi turnus počinje u 14 sati. Škola ima problema radi voznog reda Prijevoznika, Osnivaču je još u šestom mjesecu upućen dopis vezan za početak nastave u popodnevnom turnusu, te je zamoljen za usklađivanje voznog reda s popodnevnim turnusom učenika, što nije bilo učinjeno.

Završeno u 21, 15 sati.

ZAPISNIČAR:

\_\_\_\_\_\_\_\_\_\_\_\_\_\_\_\_\_\_\_\_\_\_

Ljiljana Sečkar

PREDSJEDNICA ŠKOLSKOG ODBORA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sanja Rapljenović, prof.